Стефан Маларме
Гробът на Шарл Бодлер

Превод от френски: Кирил Кадийски, 1994

chitanka.info

Погребаният храм разгласян от устата

мъртвешка на главата лигавеща и кал

и бисер сякаш гнусен Анубис див чакал

с муцуна пламнала от вой сред самотата

или с излъхнат дъх обвиваща косата

сплъстена за позора бърсалка груб парцал

Венериният хълм разпалва в тъмнината

като фенера грохнал в безпътство полетял

Коя ли суха шума сред град със залез чер

за сетен благослов напразно ще изгние

върху самия мрамор на мрачния Бодлер

тя покривало без да зърнем тръпки ние

край неговата Сянка отрова всеки път

готова да ни лъхне заплаши ли ни смърт.

Издание: Стефан Маларме. Поезия. Подбор и превод от френски Кирил Кадийски. Издателство „Нов Златорог“, София, 1994.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.